b'\n_START_ARTICLE_\nAnton Leonard von Knorring\n_START_PARAGRAPH_\nAnton Leonard (Lennart) von Knorring (24. toukokuuta 1853 Helsinki \xe2\x80\x93 21. hein\xc3\xa4kuuta 1926 Helsinki) oli suomalainen laamanni ja Mikkelin l\xc3\xa4\xc3\xa4nin kuvern\xc3\xb6\xc3\xb6ri._NEWLINE_Von Knorringin vanhemmat olivat senaattori Eugen Theodor von Knorring ja Helena Katarina Schwenzon.H\xc3\xa4n p\xc3\xa4\xc3\xa4si ylioppilaaksi Helsingin yksityislyseosta 1870 ja suoritti Helsingin yliopistossa tuomarinttutkinnon 1874 ja yleisen oikeustutkinnon 1875. H\xc3\xa4n sai varatuomarin arvon 1877._NEWLINE_Von Knorring toimi senaatin ylim\xc3\xa4\xc3\xa4r\xc3\xa4isen\xc3\xa4 kopistina 1877\xe2\x80\x931878, l\xc3\xa4\xc3\xa4kint\xc3\xb6hallituksen kanslistina 1878\xe2\x80\x931884, senaatin siviilitoimituskunnan kanslistina 1884\xe2\x80\x931886, Viipurin l\xc3\xa4\xc3\xa4nin l\xc3\xa4\xc3\xa4ninsihteerin\xc3\xa4 1886\xe2\x80\x931902, Mikkelin l\xc3\xa4\xc3\xa4nin kuvern\xc3\xb6\xc3\xb6rin\xc3\xa4 1905\xe2\x80\x931910 ja oli sittemmin liikemiehen\xc3\xa4 Helsingiss\xc3\xa4. H\xc3\xa4n sai laamannin arvon 1897._NEWLINE_Von Knorring oli naimisissa vuodesta 1879 kreivit\xc3\xa4r Hedvig Louise Armfeltin (1854\xe2\x80\x931923) kanssa.'